Publication: Magyar Közlöny
Issue: MK-2004-52 (Year: 2004, Number: 52)
Era: 2004-2010
Section: 1. számú melléklet az 54/2004. (IV. 22.) GKM rendelethez
Paragraph Index: 870

b) ha a fedélzetnek a sérült térnél lévõ része vízbe merül, a nyugodt vízfelszín fölötti meghatározott magasság valamennyi oldalirányú dõlésszög és trimm mellett; az alábbiak szerint: 0,5 m, ha a maradó szabadoldal (fr) 0,3 m vagy annál kevesebb, 0,0 m, ha a maradó szabadoldal (fr) 2,0 m vagy annál több, és ha a maradó szabadoldal (fr) nagyobb, mint 0,3 m és kisebb, mint 2,0 m, a köztes értékeket lineáris interpolációval kell meghatározani, ahol a maradó szabadoldal (fr) a sérült Ro-Ro fedélzet és a szóban forgó sérülés során a sérülés helyén lévõ végsõ merülési vonal közötti legkisebb távolságot jelenti, figyelmen kívül hagyva a sérült Ro-Ro fedélzetben feltételezhetõen felgyülemlõ tengervíz hatását. 1.2. Nagy hatékonyságú vízelvezetõ rendszer megléte esetén a lobogó szerinti állam közigazgatása engedélyezheti a vízfelszín magasságának csökkentését. 1.3. A földrajzilag korlátozott tengeri körzetekben közlekedõ hajók esetében a lobogó szerinti állam közigazgatása csökkentheti a vízfelszín 1.1. pont szerint elõírt magasságát az alábbiakkal helyettesítve a vízfelszín e magasságát: 1.3.1. 0,0 m, ha az érintett tengeri körzet esetében meghatározott mértékadó hullámmagasság (hs) 1,5 m vagy annál kisebb; 1.3.2. az 1.1. pontnak megfelelõen megállapított érték, ha az érintett tengeri körzet esetében meghatározott mértékadó hullámmagasság (hs) 4,0 m vagy nagyobb; 1.3.3. lineáris interpolációval meghatározandó köztes értékek, ha az érintett tengeri körzet esetében meghatározott mértékadó hullámmagasság (hs) nagyobb, mint 1,5 m és kisebb, mint 4,0 m, feltéve, ha teljesülnek az alábbi feltételek: 1.3.4. a lobogó szerint állam közigazgatási szerve meg van gyõzõdve arról, hogy a szóban forgó tengeri körzetet olyan mértékadó hullámmagasság (hs) jellemzi, amely túllépésének valószínûsége nem több mint 10%, és 1.3.5. az igazoláson szerepel az az üzemelés szerinti tengeri körzet és – adott esetben – az évnek azon idõszaka, amelyre vonatkozóan a mértékadó hullámmagasságot (hs) meghatározták. 1.4. Az 1.1. vagy 1.3. bekezdés alkalmazása helyett a lobogó szerinti állam közigazgatási szerve felmentést adhat az 1.1. vagy 1.3. bekezdés követelményeinek alkalmazása alól, és elfogadhat olyan bizonyítékot, amely egy adott hajó esetében a modellkísérlet mellékletben részletezett módszerrel elvégzett modellkísérlettel igazolja, hogy a hajó a II-1/B/8.4. szabályban megfogalmazott mértékû feltételezett sérülés esetén, az 1.1. bekezdésben említett legrosszabb esetet figyelembe véve, nem szabályos vízi úton sem borul fel, és 1.5. a hajó bizonyítványaiban utalnak a modellkísérlet eredményeinek elfogadására, mint az 1.1. vagy 1.3. pontnak való megfeleléssel egyenértékû bizonyítékra, valamint a modellkísérlet során alkalmazott mértékadó hullámmagasságra (hs). 1.6. A parancsnoknak a II-1/B/8.7.1. és II-1/B/8.7.2. szabálynak megfelelõen átadott és a II-1/B/8.2.3. – II-1/B/8.2.3.4. szabálynak való megfelelés érdekében kidolgozott tájékoztatást változtatás nélkül alkalmazni kell az e követelmények alapján jóváhagyott Ro-Ro személyhajókra. 2. Az 1. pontban említett sérült Ro-Ro fedélzeten feltételezhetõen felgyülemlõ tengervízmennyiség hatásának értékelésére az alábbi rendelkezések vonatkoznak: 2.1. valamely kereszt- vagy hosszirányú válaszfal akkor tekinthetõ sértetlennek, ha annak minden része a a hajó mindkét oldalán hajótest függõleges felületein belül található, a héjlemezeléstõl a II-1/2. szabályban meghatározott hajószélesség egyötödével megegyezõ távolságban és a legmélyebb térbeosztási merülésvonal szintjén elhelyezkedõ tengelyvonaltól derékszögben mérve; 2.2. amennyiben a hajótestet szerkezetileg részben kiszélesítik az e melléklet rendelkezéseinek való megfelelés érdekében, mindenhol a szélesség egyötödének így létrejövõ növekedését kell figyelembe venni, de ez nem vonatkozik a válaszfalak olyan meglévõ áttöréseire, olyan csõvezetékekre stb., amelyek már a kiszélesítés elõtt is elfogadhatók voltak; 2.3. Az olyan kereszt- vagy hosszirányú válaszfal szilárdságának, amelyeket úgy vettek figyelembe, mint amelyek hatékonyan tartják vissza a sérült Ro-Ro fedélzet érintett terében felgyülemlett tengervízmennyiséget, arányosnak kell lennie a vízelvezetõ rendszerrel és a lékszámításoknak megfelelõen e válaszfalaknak ellen kell állniuk a hidrosztatikus nyomásnak. Az ilyen válaszfalak magassága legalább 2,2 m. Függesztett jármûfedélzettel rendelkezõ hajó esetén azonban a válaszfal legkisebb magassága legalább a legalacsonyabb pozícióban lévõ függesztett fedélzet aljának magassága; 2.4. a különleges szerkezeti elrendezések, pl. teljes szélességû függesztett fedélzetek és széles oldalburkolatok esetében más válaszfalmagasságok is elfogadhatók részletes modellkísérletek alapján; 2.5. a feltételezhetõen felgyülemlõ tengervízmennyiség hatását a sérült Ro- Ro fedélzet egyetlen részében sem kell figyelembe venni, ha e terekben a fedélzet valamennyi oldalán a fedélzet oldalai mentén egyenletesen elosztott és az alábbiaknak megfelelõ vízlefolyó nyílások vannak: 2.5.1. A  0,3 l ahol A - a fedélzet egyes oldalain lévõ vízlefolyó nyílások teljes felülete m2-ben, és l - a fedélzetrész hossza m-ben; 2.5.2. a hajó legrosszabb sérülése esetén is legalább 1,0 m maradó szabadoldal magasságnak kell lennie, figyelmen kívül hagyva a sérült Ro-Ro fedélzeten feltehetõen felgyülemlõ víz mennyiségét, és 2.5.3. e vízlefolyó nyílások legfeljebb 0,6 m-re, a nyílások alsó szélei pedig legfeljebb 2 cm-re vannak a sérült Ro-Ro fedélzet fölött, és 2.5.4. az ilyen vízlefolyó nyílásokat zárószerkezettel vagy zárófedéllel látják el, amely megakadályozza a víz Ro-Ro fedélzetre jutását, miközben lehetõvé teszi a Ro-Ro fedélzeten felgyülemlett víz távozását. 2.6. Ha a Ro-Ro fedélzet fölötti válaszfal feltételezhetõen sérült, akkor a válaszfallal határos mindkét tér feltételezhetõen az 1.1. vagy 1.3. pontban számított vízfelület magasságával megegyezõ mértékig van elárasztva. 3. A mértékadó hullámmagasság meghatározásakor a térképeken vagy a tagállamok által a 2003/25/EK irányelv 5. cikkével összhangban létrehozott tengeri körzet-jegyzékben megadott hullámmagasságokat kell figyelembe venni. 3.1. A csak rövidebb idõszakokban üzemelõ hajók esetében a figyelembe vett mértékadó hullámmagasságot a fogadó állam közigazgatási szerve azon másik országgal megállapodva határozza meg, amelynek kikötõjét a hajó útvonala érinti. 4. A modellkísérleteket a függelékkel összhangban kell elvégezni. Függelék A modellkísérletek módszere 1. Célkitûzések Az 1. számú mellékletben meghatározott stabilitási követelmények betartása érdekében az 1.4. pontban elõírt kísérletek során a hajónak a legrosszabb sérülést feltételezve is képesnek kell lennie kibírni az alábbi 3. pontban meghatározott vízi utat. 2. A hajómodell 2.1. A modellnek a valódi hajó másolatának kell lennie mind külsõ kialakítását, mind belsõ elrendezését tekintve, különös tekintettel az elárasztás folyamatára és valamennyi, a víz hajóra kerülésére hatással lévõ sérült térre. A sérülés a SOLAS 1974/1978 II-1/B/8.2.3.2. szabályának megfelelõen meghatározott legrosszabb sérülés esete. További kísérletre van szükség a gerincsort a hajóközé síkjában érõ sérülés esetén, ahol a SOLAS-90-norma szerint a legrosszabb sérülés esete a függélyek közötti hossznak a fõbordától mért ±10%-os tartományán kívül van. E további kísérlet csak akkor kötelezõ, ha a Ro-Ro rakterek feltételezhetõen megsérültek. 2.2. A modellnek eleget kell tennie az alábbi elõírásoknak: 2.2.1. a függélyek közötti hossz (Lpp) legalább 3 m; 2.2.2. a hajótestnek kellõen vékonynak kell lennie, ha ez a tulajdonság hatással van az eredményekre; 2.2.3. a mozgási jellemzõket a valódi hajónak megfelelõen kell modellezni, különös figyelmet fordítva az oldal- és hosszirányú lengések (ringás és bukdácsolás) sugarainak méretezésére. A merülésnek, a trimmnek, az oldalirányú dõlésnek és a tömegközéppontnak a legrosszabb sérülést kell megjelenítenie. 2.2.4. a fõ tervezési jellemzõket, mint például a válaszfalfedélzet fölötti és esetlegesen aszimmetrikus elárasztást eredményezõ vízmentes válaszfalakat, a légzõ nyílásokat stb. megfelelõen, a valós helyzetet a lehetõ legalaposabban megjelenítve kell modellezni; 2.2.5. a sérülés (lék) alakja: 2.2.5.1. négyszögletes alak a SOLAS 1974/1978 II-1/B/8.4.1. szabálya szerinti szélességgel és korlátozás nélküli függõleges kiterjedéssel; 2.2.5.2. a SOLAS 1974/1978 II-1/B/8.4.2. szabálya szerinti B/5-tel egyenlõ magasságú, vízszintes alapú egyenlõ szárú háromszög alak. 3. A kísérletek menete 3.1. A modellt a Jonswap-féle spektrum meghatározása szerinti hosszú hullámgerincû, a stabilitási követelmények 1.3. pontjában meghatározott hs mértékadó hullámmagasságú és az alábbiak szerinti ã csúcsfokozási té- nyezõjû és Tp csúcsperiódusú, szabálytalan hullámzású víziútra kell helyezni: 3.1.1. Tp = 4 sh , ha ã = 3,3 és 3.1.2. Tp a vízmentes fedélzetû és meghatározott terhelési esetû sérült hajó dõlési rezonanciaperiódusával egyenlõ, de nem nagyobb, mint 6 sh , ha ã = 1. 3.2. A modellnek szabadon kell sodródnia és azt a hullámokkal párhuzamosan (keresztsíkjára merõlegesen) kell elhelyezni úgy, hogy a sérülés a közeledõ hullámok felé nézzen. A modell felborulását semmilyen módon sem szabad megakadályozni. Ha a hajó elárasztott állapotban egyenes úszáshelyzetben van, a sérülés irányában 1°-ra meg kell dönteni. 3.3. Valamennyi csúcsidõszakban legalább öt kísérletet kell végezni. Az egyes menetek kísérleti idejének olyan hosszúnak kell lennie, hogy a hajó elérje a nyugalmi állapotot, de a teljes idõtartamot tekintve legalább 30 percig tartson. Valamennyi kísérlet esetében más hullámviszonyokat kell vizsgálni. 3.4. Ha a kísérletek egyike sem eredményezi a sérülés felé való végleges megdõlést, a kísérleteket ötször meg kell ismételni mindkét meghatározott hullámviszony mellett vagy alternatívaként a modellnek további egy fokos dõlést kell adni a sérülés felé, és a kísérletet kétszer meg kell ismételni valamennyi meghatározott hullámviszony mellett. E további kísérletek célja a mindkét irányú felborulási túlélõképesség lehetõ legjobb módon történõ bemutatása. 3.5. A kísérleteket az alábbi sérülésekre vonatkozóan kell elvégezni: 3.5.1. a SOLAS 1974/1978 szerinti GZ -görbe alatti terület tekintetében legrosszabb sérülés esete és 3.5.2. a hajó középrészén a maradó szabadoldal tekintetében legrosszabb a középrészi sérülés, ha azt a 2.1. bekezdés elõírja. 4. Túlélési kritériumok A hajó akkor tekinthetõ túlélõképesnek, ha az egymást követõ kísérletek során eléri a 3.3. pontban elõírt nyugalmi állapotot, feltéve, hogy a függõleges tengellyel bezárt több mint 30°-os dõlési szögek a dõlési ciklusok több mint 20%-ánál gyakrabban fordulnak elõ, illetve a 20°-nál nagyobb állandó oldaldõlés felborulásnak tekinthetõ még a nyugalmi állapot elérése esetén is. 5. A kísérlet jóváhagyása 5.1. A modellkísérleti programokra vonatkozó javaslatokat elõzetes jóváhagyásra be kell nyújtani a fogadó állam közigazgatási szervéhez. Szem elõtt kell tartani azt is, hogy csekély sérülések révén is elõállhat a legsúlyosabb eset. 5.2. A kísérleteket a hajóval és a vizsgálati eredményekkel kapcsolatos valamennyi vonatkozó információt tartalmazó jelentéssel, illetve videó vagy egyéb képrögzítõ eszköz segítségével kell dokumentálni.

Source: https://magyarkozlony.hu/hivatalos-lapok/1b27c8f28b5980154e58102f945c9b7491c20e92/dokumentumok/e1206f26c7aaabda82e05d14c578caf5a76e0212/letoltes